ક્યુબામાં શનિવારે થયેલી એક વિમાન દુર્ઘટનામાં 110 લોકોના મોત નિપજ્યા છે. શનિવારે એક 39 વર્ષ જૂનુ પ્લેન ક્રેશ થઈ ગયુ છે. જેમા કેટલાક લોકોના ઘાયલ થવાના સમાચાર પણ પ્રાપ્ત થયા હતા. પરંતુ અત્યારે ક્યુબાની સરકારે 110 લોકોના મોતની ખાતરી આપી છે. આ દુર્ઘટના ક્યુબાની રાજધાની હવાના ના હોઝે માર્ટી એરપોર્ટ પર બની છે. આ ક્યુબાની સરકારી એયરલાઈન ક્યૂબાના ડે એવિએશન નું બોઈંગ 737 વિમાન હતુ. વિમાન હવાનાથી હોલગન જઈ રહ્યુ હતુ. તેમાં ક્રૂ મેમ્બર સહિત 110 લોકો સવાર હતા. કહેવામાં આવી રહ્યુ છે કે આ ઘટનામાં તમામ લોકોના મોત નિપજ્યા છે. ક્યૂબાના રાષ્ટ્રપતિ મિગેલ ડિયાઝ કનેલે ઘટનાસ્થળ પર પહોંચી શોક વ્યક્ત કર્યો હતો.